REFERAT FAU-MØTE

Stad: LUSTER UNGDOMSSKULE

DATO: 02.06.20

TID: 18-19.30, foreldrerepresentantane møtte 17.30 til formøte

DELTAKARAR: Kåre Hønsi, Agnete Eikum Roterud, Else M Straumstein, Kristin Vee og

Tone K Thomassen

Meldt fråvær: Tage S Moen, Hege Solheim

SAKLISTE:

1. Godkjenning av referat FAU-møte 28.04.20
2. Åpen runde ift heimeskuletida.

* Representantar frå FAU varsla ynskje om å gjennomføre dette FAU-møtet på eit tidlegare tidspunkt. Rektor ynskte å ha møtet som avtalt 02.06.20 ut frå dialog i forkant og avtale gjort med fau-leiar, samt at det og var praktiske grunnar til det sidan rektor skulle delta i ei gravferd i Molde denne veka. Det vart på dagens møte retta kritikk mot skuleleiinga for ikkje å imøtekomme ynskje om tidlegare møte. Dette då FAU føler dei burde vere meir involvert i den prosessen som har vore i Coronatiden og ved planleggjing av oppstart av skuleundervisning. Både ift logistikk, hygienetiltak og smittevern kunne foreldra vore ein ressurs inn mot åpning av skulen att.

Rektor viser til at i møtet 28.04.20 så var dialogen i fau god, og at rektor då orientere om skulen sine planar dersom skulen opna igjen. Skulen ynskte ei gradvis opning, med tanke på at 10. trinn burde verte prioritert for å få i havn best muleg standpunktkaraktergrunnlag. Det skjedde mykje i veka før 17. mai helga og rektor ser i ettertid at det burde vore kalla inn til eit fau-møte denne veka, for å tenkje saman og finne gode løysingar. Då kunne fau ha vorte meir involvert i ei krevjande tid, der viktige valg måtte takast. Rektor var i dialog med fau-leiar 15. mai 2020, etter at me fekk melding om at skysstilbod ikkje vart endra, samt i tida etterpå der LUS valgte ein modell som gjorde at A-klassane på 8. og 9. trinn hadde skule ei veke, medan B-klassane på 8. og 9. trinn hadde skule veka etter. Denne ordninga kom det reaksjonar på. Plangruppe på skulen med tillitsvald og verneombud var felles samde om at denne ordninga gav best heilheitleg tilbod. Dei sårbare ungdomane hadde tillbod på skulen og i denne perioden. I praksis betyr det at elevane på 8. trinn og 9. trinn fekk 3 dagar med heimeskule, der dei i prinsippet kunne vore på skulen.

* Det har vorte meldt inn frå foreldre at dei opplev skulen som noko trege med omstart til skuleundervisning og at dei føler skulen kunne vore tidlegare ute med planar for oppstart. Rektor viser då til fau-møte 28.04.20, der plan for oppstart vart drøfta. Skyss har vore uavklart heile vegen og har gjeve skulen store utfordringar, dersom smittevern skulle ivaretakast i alle ledd.

Rektor orienterer vidare om utfordringar i denne tida ift nye bestemmelser i smittevernsveiledar og usikkerhet rundt skuleskyss. Dette har gjort til at skulen har fleire gonger måtte revurdere planleggjinga si.

* Det har i heile perioden vore fokus på sårbare elevar og fleire har hatt eigne opplegg (sidan slutten av mars) og vorte fulgt tett opp av kontaktlærar. Nokre har også hatt eit tilbud med oppmøte på skulen faste dagar i veka.

-Det vert i møtet snakka om tida framover og oppstart av neste skuleår, der ein bør fortsatt ha fokus på gode hygienevanar og kva som skjer ift skuleskyss. Meldinga frå utdanningsdepartementet til skulane er at dei skal førebu seg på å starte opp på gult nivå i august.

Det vart i denne saka diskutert FAU sin struktur og posisjon, der representantar frå FAU ynskjer ein meir sjølvstendig struktur, der me styrer sakliste og møtene sjølve. Dette er heilt i tråd med rektor sine ynskje. Dette betyr at frå fau er konstituert til hausten, så tek dei over innkalling til fau-møter og har ansvar for sakliste og referat. Det vert sett opp ein møtekalendar til hausten i fyrste fau-møte, som vert holdt etter felles foreldremøte i august. Rektor kan ha ein del av møtet til informasjon og ellers vert rektor kontakta/kalla inn i saker FAU treng involvering frå skuleleiinga. Då vert dette meldt frå om i saklista, som vert sendt ut ei veke før møtet. Dette temaet var oppe til diskusjon førre skuleår i FAU og det vart då ei endring i møteforma i FAU. Det har vore få møter i år med bakgrunn i sjukefråvær i haust og koronatida i vår, men denne møteforma vert innført igjen hausten 2020.

Rektor er positiv til dette.

1. Smittevernsveiledar seier at me er på gult nivå og dette inneber:

-Ingen sjuke skal møte på skulen

- God hygiene

- Kontaktreduserande tiltak

Unngå fysisk kontakt mellom personer(håndhilsing/klemming)

Heile skuleklassar regnes som ein kohort

Ansatte kan veksle mellom kohorter/klasser, men bør holde avstand til elever så langt det er muleg

Unngå trengsel og store samlinger

Holde avstand i pauser/friminutt

Nye retningslinjer for skyss/buss frå 02.06.20 seier at to frå same klasse/kohort kan sitje saman på bussen.

1. Avslutning for 10.trinn vert 18.juni på Gaupnetunet. Det vert kun elevane og lærarane som samlast til matservering. Foreldra er invitert til å delta ved overrekking av vitnemål, der foreldra i A-klassen kjem før matserveringa og foreldra i B-klassen kjem etter. Slik vert krava til smittevern overholdt.

Rektor held tale og det er ynskjeleg med ei helsing frå foreldra i 10.klasse.

Ref. Tone K Thomassen